
  Dominiknak és Linettának,


  nélkülük ez a könyv nem készült volna el időben


  PROLÓGUS


  Hatvan évvel ezelőtt


  Igazolja magát!


  Metsző tavaszi éjszaka volt, a hideg bekúszott az egyenruhák alá. Akúria még mindig égett, úgy tűnt, a több méter magas lángok meg akarják nyalni a csillagokat. Kiabálások, szófoszlányok, fémes csattanások hatoltak át a tűz roppant csendjén, a tömeg nehezen oszlott, lenyűgözte a pusztítás.


  Eresszen!  Afekete kabátos férfi könnyedén lerázta magáról a rendőr karját, és indult volna tovább, de hirtelen hárman rántották vissza.  Afeleségem! Ott van benn!  üvöltötte, szemében a páni félelem mellett mély elszántság csillant. Mielőtt a férfi nekiment volna az egyenruhásoknak, loholva megérkezett a körzeti megbízott. Karakán, jó kiállású férfi volt, komoly, szigorú, a tekintetében viszont jóindulat tükröződött. Az arcvonásai kissé eltorzultak, minden erejével azon volt, hogy felfogja, ami az éjjel történt. Nem hitte, tényleg nem hitte, álmában sem gondolta volna. Nem lett volna szabad hagynia, hogy idáig fajuljanak a dolgok.


  Nem engedhetem fel  közölte szárazon. Érződött, hogy ezzel az egyszerű mondattal sokkal többet akart kifejezni, és elvárta, hogy a fekete kabátos férfi megértse. Megértse, hogy nem mehet fel, nem láthatja meg, nem kell meglátnia, épp elég lesz majd azonosítania a tetemeket, ha arra kerül a sor. Atömeg sem nyugodott meg, hiába volt kinn a fél megye, hiába tartóztatták le a főkolomposokat, hiába kerítették el a kúriát, az emberek nem mentek haza. Kapával, kaszával, konyhakésekkel felszerelve várták haza a birtok urát. Afekete kabátos férfi teste megfeszült, ki akarta tépni magát a szorításból.


  Asaját érdekében  nyomatékosította a körzeti megbízott, miközben intett a járőröknek, engedjék el a férfit. Erővel úgysem tarthatták vissza.  Nem tudjuk kordában tartani a tömeget, ha észreveszik…


  Nem érdekel.  Afekete kabátos férfi megindult felfelé. Akörzeti megbízott a kalapját gyűrögette kínjában, nem tudta, mivel árt kevesebbet, ám abban biztos volt, hogy a párttitkár elvtársnak nem hiányzott még egy lincselés. Azt az egyet és a tüzet is nehéz lesz megmagyarázni. Az egyik mellette álló járőr átható fokhagymaszagot árasztott, felfordult tőle a gyomra.


  Halott  bökte ki, és mivel úgy érezte, túl hangosra sikerült, megismételte csendesen is.  Halott. Atűz. Atűzoltók már kihozták. És…  Akörzeti megbízott maga sem értette, miért folytatja. Afekete kabátos férfi megtorpant, de nem fordult vissza, így csak a hátát látta, abból pedig keveset olvasott ki.  És az öccsét…


  Az öcsémet?  kérdezett vissza színtelen hangon a fekete kabátos férfi.


  Az öccsét… Nem is tudom, hogy mondjam.  Akörzeti megbízott azon kapta magát, hogy megint a kalapját gyűrögeti. Afekete kabátos férfi válla enyhén megrázkódott.


  Megölték.


  Későn érkeztünk, nem tehettünk semmit, mire az erősítés befutott, belehalt a sérüléseibe. Sajnálom.


  Tudja...  fordult meg a fekete kabátos férfi, hideg tekintetétől felállt a körzeti megbízott tarkóján a szőr. Aszeme sarkából látta, hogy a fokhagymaszagú járőr ijedten hátrál egy lépést.  ...nem hiszek magának.


  Farkasszemet néztek, a körzeti megbízott azon töprengett, miért nem omlott össze azonnal a férfi, aztán aggódott, hogy ha nem kezd el gyorsan gyászolni annak rendje és módja szerint, még gyanúsabbá válik.


  Agyerek?


  A körzeti megbízott idegességében gombóccá gyűrte a kalapját.


  Nem láttuk sehol.  Ez egyszerre volt megnyugtató és rendkívül aggasztó, mindketten tudták. Afekete kabátos férfi arca megvonaglott, úgy tűnt, nehezen tartja magát. Aszéles földúton felbukkant egy mentőautó, lassan araszolt lefelé a sárban. Aférfi súlyos léptekkel elállta a jármű útját, hosszú, fekete kabátjába és szőke hajába belekapott a szél. Akörzeti megbízott rövid habozás után követte. Amentő megállt, a motort nem kapcsolták le.


  Melyikük?  Ennyit kérdezett, nem többet. Akörzeti megbízott a kalapjával törölte meg a gyöngyöző homlokát. Asofőrhöz lépett, váltott vele néhány szót.


  Afelesége, uram  motyogta, lesütötte a szemét, az egész falu helyett marta a bűntudat.


  Szabad…? Lehet…?  Afekete kabátos férfi szavai összegabalyodtak, a hangja elcsuklott. Akörzeti megbízott most vette észre, hogy egész testében reszket. Megint beszélt a sofőrrel, majd aprót bólintott. Az egyik mentőápoló kiugrott a kocsiból, segített a férfinak beszállni hátra. Éjfélre járt, a telihold fénye megvilágította a földutat. Akörzeti megbízott ereiben megfagyott a vér. Soha nem hallott még embert így kiáltani, a velejéig hatolt. Tudta, míg él, emlékezni fog a fekete kabátos férfi őrült fájdalmának sikolyaira.


  Napjainkban


  A köd már alkonyat előtt leereszkedett a völgyre. Akúria felől hűvös szél fújt, megrezegtette a frissen kizöldült fákat. Az idős férfi zsebre tett kézzel, fütyörészve baktatott. Kikerülte az őrbódét, átvágott a hotel dolgozóinak fenntartott parkolón, hogy egy keskeny ösvényen folytathassa útját, ami egyenesen a fák közé vezetett. Vetett egy hanyag pillantást a turistajelzésekre meg a táblára, ami arra kérte a vendégeket, hogy a vadállatok nyugalma és a saját biztonságuk érdekében éjszaka ne menjenek az erdőbe, ha mégis, fogadjanak profi túravezetőt, akiknek a listáját a recepción találják. Az idős férfi nem beszélt magyarul, angolul is csak alig, így nemcsak hogy nem érdekelte a felhívás, nem is értette. Bizonytalan léptekkel haladt az ösvényen, talpa alatt tompán roppantak a kavicsok. Alába nem működött már úgy, mint rég. Az iszappakolásokra és masszázsokra gondolt, szinte újjászületett tőlük, kívül és belül is. Nem vette észre, hogy a parkoló óta követik.


  A telefonjára pillantott. Semmi. Sötétebb volt körülötte az erdő, mint várta. Már nem látta a hotel fényeit. Aköd bebújt a bokrok közé, sűrű csend telepedett a tájra. Nem ciripeltek tücskök, nem reccsentek ágak, fojtogató, visszhangtalan némaság ült a fák között. Az idős férfi nyelt egyet, bekapcsolta a zseblámpa funkciót a telefonján. Saját megnyugtatására mormogott valamit, és továbbindult. Felnézett a domboldalra, a fenyők sötét oszlopoknak tűntek. Akúria egy pillanatra felsejlett a köd mögött, egyik ablakában halvány fény derengett. Az idős férfi felidézte az ódon falakat, az ízléses berendezést, a gondozott kertet, a modern istállót, amihez képest a hatalmas temető meglehetősen elhanyagoltnak tűnt. Eszébe jutott a bizarr, de csinos idegenvezető, aki olyan elánnal adta elő azt a bődületes mendemondát, hogy szinte elhitte, és az ikertestvére, aki az ajándékboltban rábeszélte egy denevérmintával gravírozott borospohárra.


  Hirtelen megtorpant. Mintha lépéseket hallott volna maga mögül. Elöntötte az izgatottság, ismét megnézte a telefonját, hiába. Körbekémlelt, nem látott senkit. Eluralkodott rajta a nyugtalanság. Felhúzta a steppelt dzsekije cipzárját, egyszerre sokkal hidegebbnek érezte a tavaszi estét. Meghallotta a suttogást. Felállt tőle a tarkóján a szőr. Nem értette a szavakat. Egy pillanatra az is átfutott a fején, hogy csak a szél siklott végig a leveleken.


  A köd megmozdult előtte, egy köpenyes alak lépett ki a fák közül, arca árnyékban maradt. Az idős férfi ráemelte a zseblámpafényt, mire az villámgyorsan hátrébb ugrott. Nem is ugrott, suhant. Az idős férfi egy hosszúkás, fényes tárgyat pillantott meg az idegen kezében. Ösztönösen hátrálni kezdett, de megcsúszott a nedves talajon. Nekiesett egy fa törzsének, a tüdeje kellemetlenül összerándult, nem kapott levegőt. Nem volt ideje kiáltani.


  


  


  Egy koros, helyi vadász talált rá egy nappal később. Akutyáit sétáltatta az erdőszélen, amikor az egyik morogni kezdett, és nem volt hajlandó továbbmenni. Atest néhány méterre hevert az ösvénytől. Avadász térdre ereszkedett, megbabonázta a hulla bizarr látványa. Az idős férfi arca sápadt volt, szinte áttetsző. Anyakánál jókora darabot kimetszettek a húsából. Aköldöke alatti részt megkezdte egy állat, talán róka. Avadász összevonta a szemöldökét, azonnal megállapította, hogy nem a vadak végeztek vele. Akutyák felnyüszítettek.


  Az ördögbe!  suttogta a vadász. Felegyenesedett, a kúria felé pillantott. Rég elfeledett félelem szállta meg. Hívta a rendőrséget.


  1


  Megint azt hitték, hogy a férjem vagy  dobta le magát a napozóágyra Wass Réka. Fürdőköpenye zsebéből elővett egy hajgumit, és lófarokba fogta dús, hosszú, barna fürtjeit. Aművelet közben folyamatosan szemmel tartotta a gyerekmedencében pancsoló kislányát. Hetti éppen azzal volt elfoglalva, hogy a dínós vödrét telemerje vízzel, majd a tartalmát módszeresen magára borítsa. Vastag copfját és sötét szemét is az anyukájától örökölte.


  És ez baj?  mosolyodott el Varga Gergő, szemét nem vette le az e-könyv-olvasójáról. Réka az égnek emelte a tekintetét. Volt ideje megfigyelni, míg a napozóágyakhoz sétált, másodpercenként hány női vendég sandít lopva Gergőre. Apofátlanul jóképű fiatal férfi az utóbbi hónapokban ismét aktívan edzett, visszatértek a kockák a hasára, a háta kiszélesedett, testileg kezdett hasonlítani régi önmagára. Ahasfalán lévő vékony csík, és a térdét átszelő hegek emlékeztettek csak az első közös ügyükre.


  Nem  hagyta rá Réka.  Viszont azt is mondják, hogy a második férjem vagy, az elsőt veled csaltam meg, és Ferdi az előző házasságomból született. Mégis mennyinek nézek ki? Negyvenötnek?


  Gergő erre már elvigyorodott.


  Vagy Ferdit gondolják tizenötnek  vont vállat. Réka és Gergő egyszerre néztek a pancsolómedence mellett gubbasztó srácra. Ferdi hosszú ujjú, bokáig érő fekete úszódresszt viselt, kínosan ügyelt arra, hogy ne legyen vizes. Kizárólag Hetti kedvéért volt hajlandó közel merészkedni a medencéhez, de a tekintete elárulta, legszívesebben felszívódna. Ennek ellenére készségesen adogatta a kislánynak a labdát, a vízipisztolyt, a másik vödröt. Ővolt Hetti új kedvence.


  Ha a többi vendég vagy a szálloda személyzete a saját teóriák gyártása helyett szóba elegyedett volna velük, hamar megtudhatta volna, hogy nem egy fura mozaikcsaláddal, hanem egy még furább munkahelyi csapattal hozta össze őket a sors. ABudapesti Rendőr-főkapitányság Nyomozó Főosztályán dolgoztak, Wass Réka nyomozóként, Varga Gergő pszichológus szakértőként, Pusztai Ferdinánd pedig külsős kiberbiztonsági tanácsadóként. Egy brutális sorozatgyilkos utáni hajszának köszönhetően kerültek össze, azóta a munkakapcsolatból barátság lett. Főnökük, Márk Levente alezredes tett róla, hogy legyen lehetőségük a közös munkára, ugyanis együtt működtek igazán jól. Acsapathoz tartozott Tonkó Gábor nyomozó is, valamint Elemér, az izgága yorki, Réka kutyája. Előbbi a fővárosban maradt egy elhúzódó ügy miatt, utóbbi a hotelszoba kényelmét élvezte, összegömbölyödve aludt Réka ágyának kellős közepén.


  Amikor Réka karácsony előtt kapott egy Kedves Réka tárgyú e-mailt, nem gondolta volna, hogy a tavaszi szünetben a Hárskő Panoráma Hotelben pihennek majd a rokonainál. Réka gyerekkorában öt nyarat is ebben a zempléni kisvárosban töltött, halvány emlékképek éltek benne a hotelről, az erdőről, a házakról, a híres-hírhedt Vörös Kúriáról, és arról, hogy úgy érezte itt magát, akár egy Grimm-mesében. Rémlett neki Dezső bácsi és Melinda néni is, a férfi az apja másod-unokatestvére volt, és akkoriban még az ő szülei vitték a hotelt. Réka emlékeiben kissé kopott folyosói tapéta, piros bársonyfotelek, sakktáblamintás parketta élt. Az apja itt tanította meg úszni az egyetlen kinti medencében, az anyja pedig tapsolt, amikor sikerült először fejest ugrania. Aztán Réka szülei elváltak, az apja külföldre költözött, korán elhunyt, az anyjával megromlott a kapcsolata. Réka szinte teljesen megfeledkezett a kedves házaspárról, Dezső bácsiról és Melinda néniről, akikkel nyaranta szalonnát sütött, és fagyit evett reggelire. Aztán a postaládájában landolt egy e-mail a hotel hivatalos levelezési címéről  mint azóta kiderült, Dezső bácsi nem szokta átállítani a feladót a levelezőprogramban, nem is tudja, hogyan kell , amiben az állt, felismerték Rékát egy híradásban, látták, hogy nyomozó lett, ők ezt sejtették, és ha Réka is szeretné, szívesen meghívnák őt és a családját, barátait, vagy akiket szívesen elhozna, wellnesselni.


  Sokat rágódott, mit írjon vissza. Többször nekifutott a válasznak, fogalma sem volt, hogyan vegyen fel egy olyan fonalat, amit még gyerekként ejtett el. Annyi minden történt vele azóta, kifordult a négy sarkából a világa, tartott tőle, hogy képtelen lesz ezekkel az emberekkel újra találkozni, és elmesélni az életét. Végül átbeszélte a dolgot Gergővel, aki legitimálta a szorongását, és hangsúlyozta, nem köteles beszámolnia magáról, ha nem áll készen. Rávilágított arra is, hogy nem Dezső bácsi és Melinda néni okozza a félelmét, hanem a helyzet, amiben régi rokonok kérdezgetik, esetleg ítélkeznek, vagy olyan témákat érintenek, amiket Réka nem akar boncolgatni. Mint például Hetti apja. Pedig az egy nagyon is kézenfekvő beszélgetés lett volna, hiszen Rékának kétséget kizáróan született egy kislánya, természetes, ha érdeklődnek az apáról, és valószínűleg nehezebben fogadnák el Réka bevett válaszát, Hettinek nincs apja. Azzal mégsem kezdhette ezer éve nem látott, távoli rokonoknak, hogy a kislánya nemi erőszakból fogant, és ő kis híján belehalt az elszenvedett bántalmazásba. Ahogy azt sem akarta magyarázni, miért az egyik kollégájánál bérel szobákat, hogyan lettek Gergővel egymás támaszai, miért kötött ki nála Elemér, és egyáltalán, hol tart éppen az életben.


  Gergő segítségével arra jutott, hogy Hetti miatt mindenképp meglátogatja a házaspárt, de a nyaralásról egyelőre nem nyilatkozott. Januárban jártak először Hárskőn, akkor csak kettesben Hettivel, rá egy hónapra már Elemér is elkísérte őket, aztán megbeszélték, hogy a tavaszi szünetet kihasználva Réka elfogadja a felkínált nyaralást. Dezső bácsi és Melinda néni kellemes csalódást okozott neki, az ősz férfi egyszerre volt tolakodó és tapintatos, ugyan odaült Réka mellé azzal, hogy te, Réka, aztán van párod, de teljes mértékben elfogadta az egyszerű nemet válaszként. Kiderült, hogy a stílusa ilyen, minden iránt így érdeklődött, te, Réka, aztán mit dolgozol pontosan, te, Réka, aztán anyáddal beszélsz-e még, és a többi. Dezső bácsi szeretett esténként pálinkázni, de csak mértékkel, és minden vasárnap misére járt néhai édesanyja iránti tiszteletből. Melinda néni még annyit sem faggatta Rékát, mint a férje, inkább etette és hallgatta. Ődohányzott, szigorúan nem Dezső bácsi előtt, aki ráadásul úgy is tett, mint aki nincs tisztában felesége rossz szokásával. Az asszony szeretett rácsodálkozni a világra, el volt ájulva Réka külsejétől, karrierjétől és a gyönyörű kislányától. Hetti az első perctől közvetlenül viselkedett a házaspárral, biztonságban érezte magát a közelükben, ez nyugtatta meg végképp Rékát. Dezső bácsinak és Melinda néninek nem született gyereke, Rékának rémlett, hogy sokáig próbálkoztak, sikertelenül. Óriási rajongással fordultak Hetti felé, aki élvezte, hogy kis királylányként kezelik.


  A hotelt megörökölték Dezső bácsi szüleitől, rengeteg időt, energiát és pénzt öltek bele, sikerült külföldiek számára is vonzó célponttá változtatni. Igazi ötcsillagos szállodát faragtak belőle. Aszolgáltatások köre kibővült, egy kisebb gyógyászati központot is üzemeltettek a hotel közvetlen szomszédságában. Ezenfelül szorosan együttműködtek a kúria tulajdonosával, csoportos idegenvezetés indult a hotelből minden szerdán és szombaton.


  A Vörös Kúriát, vagy hivatalos nevén a Curia Gloire-t az ezernyolcszázas évek végén építtette egy birtokos család, akik szerettek volna nemzetközibbnek és műveltebbnek látszani, mint a környékbeliek. Innen eredt a szokatlan névválasztás, a dicsőség kúriája a család tekintélyének szólt, befolyásosnak akarták feltüntetni magukat. Hárskő lakói csak Vörös Kúriaként emlegették az eklektikus épületet, mert vörös téglából felhúzott falait nem vakolták le. Hatvan évvel ezelőtt csaknem a tűz martalékává lett, de a tűzoltóknak sikerült megmenteniük. Lakói elköltöztek, évekig üresen állt, mígnem jelenlegi tulajdonosa befektetés céljából meg nem vásárolta. Renováltatta a leégett részt, kicsinosította a kertet, légkondicionálókat szereltetett fel, ráköttette a kúriát a csatornahálózatra. Az alsó szinten egy folyosót helytörténeti múzeumként rendezett be, viszont az ominózus épület nagy része lakóházként funkcionált. Atulajdonos borsos áron adta ki, Dezső bácsi állítása szerint mégis mindig akadt olyan család, amelyik havonta kisebb vagyont volt hajlandó fizetni azért, hogy egy kúriában élhessen, és mindenki fölött állhasson. Az előző bérlők öt év után költöztek el, az újak néhány hónappal ezelőtt érkeztek. Nem lopták be magukat a helyiek szívébe, és Dezső bácsi szavaiból úgy tűnt, nem is törték magukat emiatt. Aszálloda személyzete máris pletykált.


  Van terved délutánra?  tette le az e-könyv-olvasót Gergő. Réka megrántotta a vállát.


  Dezső bácsi elviszi Hettit traktorokat nézni, engem meg beírt masszázsra. Nem vitatkoztam  mosolyodott el. Bár a szíve mélyén ő is nagyon kíváncsi volt a traktorokra, tudta, magával is kell foglalkoznia, ha adódik rá alkalom. Gergő bólintott.


  Én motorozok egyet terepen  közölte könnyedén, mintha mi sem lenne természetesebb. Réka nem reagált, pillantása lopva siklott a fiatal férfi rossz térdére. Semmi értelme nem lett volna visszatartani, Gergő ismerte a határait, vagy ha nem, akkor a saját bőrén kellett megtapasztalnia, mennyit bír.


  Szuper, Ferdi pedig marad Elemérrel a szobájában, azt hiszem, nagyon boldog lesz.


  Ferdi vagy Elemér?  ráncolta a homlokát Gergő; a válasz egyértelmű volt, mindkettő. Asrác utált utazni, mégis velük tartott, hogy megírja a szakdolgozatát, mivel otthon nem haladt, a figyelmét folyton elvonta a munka, az online játékok és a hobbihekkerkedés. Utóbbit természetesen nem hivatalosan űzte. Amikor néha lebukott, valódi csodálkozással vette tudomásul, hogy fel kellene hagynia azzal, hogy a sötét weben böngészik. Ahotelszobában nem volt szuperszámítógép, így Ferdi kénytelen-kelletlen kettesben maradhatott a laptopjával és a Hálózati anomáliák detektálása statisztikai és információelméleti módszerekkel címet viselő dolgozatával. Alkalmazott matematikát hallgatott, a kisujjából rázta ki a tananyagot. Adiplomamunkájában arról írt, hogyan lehet matematikai módszerekkel felismerni, ha egy hálózaton az adatforgalom normális működése hirtelen megváltozik. Például, ha illetéktelenül próbálnak belépni, egy vírus vagy egy kártékony program elkezd terjedni, túl sok kérés érkezik egyszerre, esetleg valaki szokatlan mennyiségű adatot igyekszik kimenteni. Ferdinek rendkívüli módon feküdt a téma, Gergő szerint csak azért nem készült még el, mert unta. Halálosan. Tíz napja volt leadni, így Réka és Gergő minden este ellenőrizték, mennyit haladt. Ferdinek belőlük is meglehetősen elege volt.


  


  


  Élesen tűzött a nap, a levegő frissen és hűvösen vágott Gergő arcába, igazi tavaszi délutánt ígért. Afiatal férfi térdprotektoros nadrágban, motorosdzsekiben, bukósisakkal a hóna alatt sétált el a vendégparkolóig. Megállt a Hondánál, teljesen beöltözött, belebújt a sálba, felvette a sisakot, kesztyűt húzott. Nem tűzött ki különösebb célt, simán csak motorozni akart, egyedül lenni a gondolataival. Átlendítette a lábát a járgány fölött, rutinosan behúzta a kuplungot. Akulcs halk kattanással fordult el, a motor zümmögni kezdett. Gergő a hüvelykujjával megnyomta az indítót. Hagyta a Hondát fél percig járni, tekintete közben végigsiklott az utcán, autók jöttek-mentek lomhán, a kisvárosban nem sietett senki. Aházak kényelmesen terpeszkedtek egymás mellett, volt köztük tér, ez különösen tetszett Gergőnek. Felszabadítóan hatott a betondzsungel után. Felhajtotta a támaszt, egy rövid, határozott mozdulattal egyesbe tette, majd finoman elengedte a kuplungot. AHonda csendesen morgott alatta, puhán indult el.


  Egészen addig gondosan ügyelt a sebességkorlátozás betartására, amíg a kisváros végén egy földútra nem bukkant, ami a szántó és az erdő között futott végig. Rákanyarodott, megbőgette a motort. Ritkán engedte el magát, a járgányt inkább a budapesti forgalom miatt tartotta, nem szórakozásból. Miután szétlőtték a térdét, sokáig nem is használta, és csak az utóbbi hónapokban kezdett hosszabb utakat megtenni vele. Soha nem szeretett igazán motorozni. Tiniként praktikus okokból kapta az első robogót, az apja nem ért rá arra, hogy őt furikázza. Remekül passzolt a tökéletes szívtipróimidzshez, amit a suliban gondoltak róla, neki meg jólesett, hogy a bukósisak elrejtette az arcát. Sokáig érezte úgy, hogy csak az alatt lehet önmaga.


  Amikor Réka először felvetette a kéthetes pihenés lehetőségét, udvariasan elutasította. Nem érezte úgy, hogy neki, Toninak, Ferdinek vagy akárki másnak bármi keresnivalója lenne Hárskőn. Ez Réka és Hetti lehetősége volt, egy családi kapcsolat újjáépítésére, rájuk akarta hagyni. Hiszen nem családtag. Hetti másképp gondolta.


  Gergő is jön?  kérdezte azonnal, amint az anyukája beharangozta a kiruccanást Dezső bácsiékhoz.


  Nem, ő nem jön.


  De miért nem jön?  Hetti érdeklődve emelte Rékára nagy sötét szemét, közben nem engedte el a két dinoszauruszt, amikkel éppen játszott. Réka megköszörülte a torkát.


  Őitt marad, dolgoznia kell.


  De miért kell dolgoznia? Miért kell?  Réka segélykérőn Gergőre pillantott, aki próbált keresni egy megfelelő érvet.


  Én most nem megyek veletek, mert ez családi esemény lesz.


  Te nem vagy család?  Ennél a kérdésnél Rékát leverte a víz. Idegeneknek, de még saját magának sem tudta megmagyarázni, mi neki Gergő, az pedig még ennél is bonyolultabb volt, mit jelentett Hettinek. Nem hívta apának, igyekeztek megtartani a határokat, viszont a mindennapokat együtt töltötték. Gergő az Gergő, Réka mindig ezzel nyugtatta magát, de Hetti egyre többször teremtett olyan helyzetet, amiben ez nem bizonyult elégnek.


  Téged és anyát hívták  bújt ki Gergő a válasz alól. Akislányt nem lehetett ennyivel leszerelni.


  Nem, Dezső bácsi azt mondta, anya hozzon bárkit!  kiáltotta hevesen. Réka és Gergő összenézett, a nő bólintott, valóban így történt. Hetti egyre több mindenre emlékezett pontosan, sokszor meglepően pontosan, amit még nem szoktak meg.  Én is vihetek bárkit, elviszlek téged.


  Gergő erre már nem tudott mit mondani, a kislány lelkesedése és elbűvölő határozottsága leszerelte. Végtére is, ráfért a pihenés. Réka egyáltalán nem bánta, hogy csatlakozott, úgy érezte, végre törleszthet valamennyit a Gergő iránti hálájából, hiszen mégiscsak befogadta egy kisbabával, aki az élete szerves része lett. Aférfi jócskán kivette a részét Hetti gondozásából és neveléséből, mindezt teljes természetességgel. Járt neki ez a két hét.


  Gergő Dezső bácsinak pálinkaválogatást, Melinda néninek hatalmas virágcsokrot hozott, azonnal levette őket a lábukról, ahogy megjelent. Amellett, hogy, Réka jelzőjével élve, észbontóan sármos volt, értett az emberekhez, és illemtudó természettel áldotta meg a sors. Hamar átlátta az emberi viselkedés mögött rejlő okokat, így könnyen beilleszkedett minden társaságba. Dezső bácsi egyetlen szívfájdalma az volt vele kapcsolatban, hogy nem ivott. Nehezen fogadta el, hogy a fiatal férfi tizennyolc éves kora óta absztinens.


  Ahogy teltek a napok, Gergő egyre jobban érezte magát a hotelben, már két regényt is elolvasott. Idejét sem tudta, mikor volt erre utoljára lehetősége, szakkönyveken és szakcikkeken kívül az utóbbi években más nem akadt a kezébe. Sőt, vásárolt egy rejtvényújságot is a megérkezésük napján, meg egy tollat mellé, és remekül szórakozott. Régóta most először érezte úgy, hogy nem a sötét emberi természet határozza meg a mindennapjait.


  A mellette elsuhanó táj a vad arcát mutatta, a hűvös tavaszi szél bevágott a dzsekije alá. Nem bánta. Egy kezén meg tudta volna számolni, hányszor motorozott elhagyatott utakon, élvezetből. Tulajdonképpen a főzésen kívül ritkán csinált bármit is azért, mert önfeledten élvezte, ez a gondolat lelombozta. Elkalandozott, alig figyelt az útra. Hirtelen kellett lassítania, egy ló tűnt fel előtte a semmiből.


  


  


  Rékát Dezső bácsi lávaköves masszázsra regisztrálta be. Anő hamar rájött, hogy ez a fajta technika nem az izmok kimozgatásáról, átgyúrásáról szól, sokkal inkább a mély relaxációról. Aszobát aranyló derengés uralta, az egyik sarokban sólámpák égtek, a másikban egy párologtató kapott helyet. Levendula keveredett egy nehezebb, füstösebb illattal, Réka szantálra tippelt. Hason feküdt a masszázságyon, fejét a kerek nyílásba süllyesztette. Lehunyta a szemét, próbált ellazulni, átadni magát a nyugalomnak. Amasszőr egy kedves, Rékánál is magasabb nő volt. Bemutatkoztak, kiderült, hogy fél éve dolgozik a hotelben, Sopronból költözött ide, és nagyon örül a változásnak.


  Ha túl meleg a kő, szóljon!  kérte, és nem beszélt többet. Réka hátán borzongás futott végig, amikor a nő biztos mozdulatokkal szétsimította rajta az olajat. Az első sima, fekete bazaltkövet a lapockái közé tette, Réka teste egy másodpercre ösztönösen megfeszült, majd felengedett. Amasszőr a második követ lassan húzta végig a gerince mentén lefelé, egészen a derekáig.


  Réka az elején még figyelt. Mindent megfigyelt, ahogy mindig, a szoba és a masszázsrészleg neszeit, a keleties zene ritmusát, az olaj illatát, a kezeket a hátán, a kövek útját. Még azt is követte, hogy a masszőr melyik oldalán áll éppen. Aztán ahogy a forró kövek újra meg újra végigsiklottak a vállán, a nyakán, a gerince mentén, egyre jobban ellazult. Agondolatai szétszaladtak, felrémlett előtte az iroda, Toni kocsija, a Városliget, Elemér, ahogy szalad, a csicsergő Hetti, Gergő a profilozótáblája előtt, fények egy tó tükrén, a kilátás a Halászbástyáról, Toni filmekről magyaráz, Gergő főz, mind együtt vacsoráznak, Hetti hozzábújik az ágyban. Beszippantotta az álom, de épp csak egy kicsit, hogy aztán magához is térjen. Először nem értette, mi zavarta meg, mi rántotta vissza a puha bódulatból. Az egyik kő körkörösen mozgott a válla fölött, aztán a nyaka tövéhez simult. Réka felszisszent.


  Fáj?  kérdezte a masszőr, anélkül hogy kizökkent volna a begyakorolt mozdulatsorból.


  Kicsit.  Amasszőr elidőzött az érzékeny területen, Réka pedig igyekezett visszatalálni a relaxált állapotba. Mielőtt még felvehette volna a fonalat, hangos hitetlenkedés ütötte meg a fülét, és rájött, hogy ez zökkentette ki az előbb is, nem a fájdalom. Afolyosóról jött, amennyire Réka ki tudta következtetni, a személyzet két tagja beszélgetett. Amasszőr ekkor a bal karjára tért át, lassú, kimért mozdulatokkal. Akönyökhajlatánál, a csuklója fölött, az ujjai tövénél is megállt egy-egy pillanatra. Réka érezte, ahogy belesüpped az ágyba. Ismét hangok szűrődtek be, ezúttal jóval tisztábban.


  …az erdőben találták meg.


  Ne!


  De! Itt, nem messze. Ott vannak a rendőrök, a Pisti mondta, hogy látta a kocsikat, amikor bejött.


  Úristen, ez annyira para!


  Ugye?!


  Tegnap éjszaka, amikor mentem haza, láttam azt, amelyik lovagolni szokott. Mondom, ez valami rosszban sántikál…


  Réka kinyitotta a szemét, a padlóra meredt, felállt a tarkóján a szőr. Nem akart belekapaszkodni a párbeszédbe, de nem bírta elengedni, amit hallott.


  


  


  Gergő teljesen leállította a motort, bal lábával kitámasztott, nem szállt le. Aló már egészen közel ért hozzá, ügetett, tisztán kivehető volt a lovasa is. Ahogy fogyott köztük a távolság, Gergőnek az a kellemetlen benyomása támadt, hogy az éjszakánál is feketébb mén elnyeli a fényt. Sörénye hosszú volt, és hullámos, soha nem látott hasonlót. Patái szinte hangtalanul érintették a földet. Gergő fején átfutott, hogy ezt az állatot biztosan nem Hárskő egyik istállójából vették elő egy körre, sokkal inkább úgy festett, mintha egy családi festményről lépett volna le. Nem értett a lovakhoz, mégis úgy saccolta, hogy ez a példány jóval többe kerülhetett a motorjánál.


  A lovas meghúzta a szárat, a ló lassított. Gergő alaposan szemügyre tudta venni a férfit. Hosszú, fekete kabátot viselt, ujjain gyűrűk csillantak, lazán tartotta a gyeplőt. Lovaglócsizmáján egy sárfolt sem látszott, fényesen simult az állat oldalához. Hosszú, jegesszőke haját copfba fogta a tarkóján, kobak helyett fekete kalapot húzott. Aszeme zavarba ejtette Gergőt, ugyanis annyira világoskék volt, hogy első pillantásra átlátszónak tűnt. Azt hitte, vak. Aztán rájött, hogy a lovas egyenesen őt nézi, így gyorsan levette a bukósisakot. Utált abban beszélgetni, illetlenségnek tartotta. Avilágos szempár kíváncsian villant.


  Jó napot!  köszönt Gergő előzékenyen, mire a férfi simára borotvált arcán mosoly suhant át, megállította a lovat.


  Üdvözlöm!  Ahangja tökéletesen illett szokatlan külsejéhez, egyszerre volt lágy és komor.  Szállóvendég?


  Gergő bólintott.


  Nézze meg a kúriát! Ha szerencséje van, láthat mamuszban és köntösben. Vigyázzon a domb után, nagy a sár arra.  Azzal a férfi és a ló kikerülte Gergőt, elügettek az ellenkező irányba.


  Gergő összevont szemöldökkel nézett utánuk. Gyorsan kapcsolt, a férfi a kúria új bérlőinek egyike lehetett. Az első benyomása alapján tökéletesen megértette, miért suttognak a helyiek, miért használta Dezső bácsi velük kapcsolatban a különc jelzőt. Még Budapesten is feltűnő jelenség lett volna a férfi és a lova, nemhogy vidéken. Gergő sóhajtott, különös érzés kerítette hatalmába. Rosszat sejtett. Meg akarta nézni magának a kúriát.


  


  


  Ferdi egyenes háttal ült a laptopja előtt, a monitort szuggerálta, kereste a megfelelő észérveket, miért is foglalkozzon a szakdolgozatával. Aszobát teljes sötétségben tartotta egész nap, zavarta a fény a koncentrálásban. Gyűlölte, hogy nem tudott olyan gyorsan gépelni, ahogy a gondolatai jöttek, mire leírt egy mondatot, fejben már rég máshol tartott. Ilyenkor vissza kellett mennie sok-sok gondolattal korábbra, így rengeteg jó ötletét elvesztette. Aszakdolgozat érdemi részét kínkeserves küzdelem árán, de sikeresen összerakta, bár Gergő közölte, túl száraz és vázlatos, fejtse ki hosszabban. Ferdi erre azt mondta, hogy ha a konzulense és az opponense ennyiből nem érti, akkor ki kell őket rúgni. Gergő ezzel nem tudott vitatkozni, és elismerte, sosem írt természettudományos szakdolgozatot.


  Ferdi a szakirodalmi áttekintővel és a befejezéssel kínlódott. Előző nap az érdemi munka helyett inkább írt egy programot, ami a szövegszerkesztő bővítményeként magától elkészítette a bibliográfiát. Odáig akart eljutni, hogy ez meg is valósulhasson, tehát legyen egy kész szövegtörzse, ám egyelőre hiányzott a motiváció. Miután feljött a medencéktől, lezuhanyozott, utálta a klórszagot a bőrén, felvette a szakadt melegítőnadrágját és a kinyúlt, ezeréves pulcsiját, az ölébe vette Elemért, de hiába, nem jött az ihlet. Jó tíz percig pihentette az ujjait pár centire a billentyűzet fölött, majd letette a kis yorkit, és a fürdőbe lépett, mert eszébe jutott, hogy a kutyás kézével mégsem kellene hozzányúlnia a gombokhoz, ezért alaposan megmosta. Elemér nélkül, tiszta ujjakkal is beletelt jó negyedórába, mire lenyomta az első billentyűt. Innen viszont könnyebben ment, egyre egyenletesebben gépelt, próbált felvenni egy olyan tempót, amit a cikázó gondolatai mellett tartani bírt. Éppen belecsúszott az alkotásba, éppen megszűnt létezni a külvilág, amikor Elemér hangos vakkantás kíséretében az ajtóhoz szaladt, mérgesen ugatni kezdett.


  Ferdi szertartásosan levette a kezét a billentyűzetről, felállt, szögletes mozdulatokkal a kutyushoz sétált. Lehajolt, meglapogatta Elemér fejét.


  Ügyes vagy  dicsérte meg a jelzésért, az ugatás azonnal abbamaradt. Ferdi kilesett a kémlelőlyukon, senkit nem látott. Rékát, Hettit vagy Gergőt várta volna, esetleg a takarítókat, bár kitette a Ne zavarjanak! táblát. Résnyire kinyitotta a hotelszoba ajtaját, kikémlelt a folyosóra, teljesen üres volt. Megvonta a vállát, magához hívta Elemért, és a kis yorkival az ölében ült vissza a gépe elé.


  


  


  Bármennyire is igyekezett ismét ellazulni, Réka folyton a hallottakon pörgött. Valamit vagy valakit találtak az erdőben, méghozzá közel a hotelhez. Hívták a rendőrséget, tehát valószínűleg egy embert. Ha a mentőt nem hozták szóba, akkor halott embert. Nem, állj, az is előfordulhatott, hogy egy autóroncsot vagy egy teljesen random tárgyat találtak a fák között, mondjuk egy állattetemet, ami felkeltette a helyiek figyelmét. Persze az ösztöne mást súgott, erdő, rendőrök, egy gyanús alak, ezek uralták a gondolatait. Amasszőr kétszer szólt, hogy végeztek, az elsőt egyáltalán nem hallotta meg. Legalább úgy tűnt, mintha mély transzba esett volna a lávakövektől. Szaporán felöltözött, megköszönte a masszázst, és már ott sem volt.


  Rövid hezitálás után a recepció felé vette az irányt, menet közben lófarkat kötött, és szorosabbra húzta a köntösét. Apultban két fiatal lány állt egyenruhában, kedves mosollyal az arcukon. Dezső bácsi említette a nevüket, de Rékának hirtelen egyik sem ugrott be. Annyi nevet hallott, amióta itt vendégeskedtek, hogy zsongott tőle a feje. Alányok viszont azonnal felismerték, látta az arcukon.


  Miben segíthetünk?  kérdezte az egyik, és közelebb is lépett. Réka igyekezett megfelelően fogalmazni, hiszen alig rendelkezett információval.


  Úgy hallottam, a közelben rendőrök helyszínelnek.  Alányok váltottak egy komoly pillantást.


  Igen, sajnálatos eset  sütötte le a szemét az egyikük.


  Arendőrség kézben tartja a dolgokat  tette hozzá a másik.


  Réka elmosolyodott.


  Ez megnyugtató. És lehet tudni, mi történt? Itt van a kislányom, tudjátok.  Réka próbálta úgy tálalni, mintha a saját testi épségük miatt aggódna.


  Még nekünk sem mondtak semmit, mi sem tudunk többet  vonogatta a vállát az első.  Ne aggódj, a hotel vendégei biztonságban vannak.


  Egyébként hallottál a régi gyilkosságokról?  dobta be a másik. Réka nem volt benne biztos, hogy a mostani ügyről akarja-e elterelni a figyelmét a lány, vagy megszólalt benne a turisztikai szakember.  Nagyon izgalmas sztori. Ha érdekelnek az ilyen borzalmak, ajánlom a szervezett túránkat a Vörös Kúriához. Az Esthajnalcsillagban tudsz érdeklődni.


  Réka nem először hallotta a nevet, Dezső bácsi is az Esthajnalcsillagba irányította őket, amikor a kúria felől kérdeztek.


  Fogok. Köszi!


  


  


  Gergő úgy döntött, nem nézi meg, mennyire sáros a domb túloldala, nem hiányzott a térdének a nehezített terep, helyette rátért az autóútra, és visszakanyarodott Hárskő felé. Lassított, ráérősen haladt a település főutcáján. Takaros házak, csinos udvarok váltották egymást, elment egy új bölcsőde, egy közért és egy kertmozi mellett. Atelepülés közepén katolikus templom magasodott, a református néhány utcával lejjebb, az evangélikus feljebb épült. Aművelődési ház, a polgármesteri hivatal, a rendőrség és az orvosi rendelő egy rendezett, tágas parkot fogott közre. Hárskő roppant barátságosnak tűnt.


  Mivel Gergő csaknem egy teljes kört tett a motorral, a hotelt most a személyzeti parkoló felől közelítette meg. Rögtön észrevette a maroknyi járőrt és a három rendőrautót az erdő szélén. Az ereiben szétáradt az izgatottság. Még jobban lelassított, és megállította a motort. Legszívesebben leugrott volna róla, célba vette volna a rendőröket, felmutatta volna az igazolványát, hogy beengedjék a helyszínre. Bármennyire is hajtotta a szakmai kíváncsiság, nem mozdult. Nem akart visszaélni a pozíciójával. Ráadásul itt, Hárskőn a pszichológus szakértői rangja nem mondott sokat a helyi erőknek, nehezen hitték volna el, hogy valóban az állományhoz tartozik.


  A helyszínelőkordon alatt épp átbújt egy alacsony, pufidzsekis alak. Abból, ahogy a járőrökkel beszélt, Gergő arra következtetett, hogy ő a vezető nyomozó. Rögtön ki is szúrta, messziről intett neki, jelezte, hogy odamegy. Gergő gyorsan levette a bukósisakot.


  Maga kicsoda?  morrant rá a hatvanas évei elején járó nő, és lehúzta mustársárga dzsekije cipzárját.


  Gergő gyorsan bemutatkozott, megmutatta az igazolványát is. Mivel egyértelműen látta, nem örülnek neki, bevallotta, hogy teljesen véletlenül lyukadt ki itt.


  Na, jól van, akkor most menjen vissza a medence partjára, és élvezze, ami a szabadságából hátravan. Úgyis ritkán pihen, nem? Megoldjuk  rázta le a vezető nyomozó, és sarkon fordult, az egyik járőrhöz lépett, kérte, hogy sürgessék meg a szakértői vizsgálatokat. Gergő jó egy percig azon tűnődött, ráerőltesse-e magát a helyi erőkre, végül leeresztett, mint egy lufi. Avezető nyomozónak maximálisan igaza volt, nyaralt, ráadásul senki nem kérte a segítségét. Pszichológus szakértőként az egyik aranyszabálya az volt, hogy akkor kapcsolódik be a saját osztályán kívüli ügyekbe, ha a nyomozók kifejezetten kérik.


  Mielőtt felpattant volna a motorjára, alaposan körülnézett. Atetthely az erdőben volt, de nem túlságosan távol, kellően eldugott, a parkolóból egyáltalán nem lehetett látni. Ajárőrkocsik számából, az egyetlen civil autóból és a halottszállítóból arra következtetett, hogy holttestet találtak. Bizonyára a halottvizsgálatot végző orvos érkezett a szürke terepjáróval. Ahelyszínből és a felbolydulásból inkább tippelt volna gyilkosságra vagy öngyilkosságra, mint természetes halálra. Ennél a gondolatnál állította meg magát, mielőtt túlzottan belemerült volna. Megoldják a helyiek. Visszaült a motorra, és elhajtott.


  


  


  Réka, Gergő és Hetti a hotel éttermében vacsoráztak, hármasban. Ferdi nem vett részt a közös étkezéseken, nyomasztotta a tömeg, és hogy sok ember előtt kellett ennie. Mindig a szobájába kérette az ételt. Hettinek nagyon tetszettek a traktorok, arról magyarázott az asztalnál a lábát lóbálva, hogy volt zöld traktor, meg piros, meg kék, és felült Dezső bácsival az egyikre, és vezették. Réka és Gergő a kislányt hallgatták, de egyikük sem volt igazán jelen. Adesszert után Hetti szeretett volna átmenni a játszóházba, elkísérték.


  Menj fel nyugodtan!  ajánlotta Réka a fiatal férfinak, de az megrázta a fejét. Zsebre dugott kézzel figyelte Hettit, ahogy teljesen elmerül egy medencényi színes labdában. Réka sóhajtott, leült egy babakék műanyag székre. Elmélázva merült el a gondolataiban.  Neked is nehéz?  kérdezte jó tíz perc elteltével, Hetti továbbra is a medencében hempergett. Gergő halványan elmosolyodott, a hangsúlyból tudta, mire céloz a nő.


  Elengedni a benti mindsetet? Nagyon.  Gergő nem fűzte hozzá, hogy azt hitte, könnyebb lesz, hogy tényleg képes kikapcsolni, de elég volt egy rövid kizökkenés, és máris elvesztette a fonalat a nyaralásával. Rékának muszáj volt kibeszélnie magából, ami nyomasztotta.


  Történt valami…


  Az erdőben  bólintott Gergő. Egymásra néztek, nem lepődtek meg a másik tájékozottságán.  Haláleset.


  Tudtam!  dőlt előre kicsit Réka, a kellemes feszültség bizsergette az ujjbegyeit.


  Sajnos ennyi, én sem jutottam közelebb. Nem is akartam  sóhajtotta Gergő.


  Engem is átirányítottak egy kúriatúrára, állítólag mesélnek régi gyilkosságokról is.


  Holnap szerda, foglaljunk egy túrát!  javasolta Gergő. Nem felejtette el a különös férfit sem a lovon, róla is szívesen derített volna ki többet.

